Etelä-Louisianan sataman sijainti  
Etelä-Louisianan sataman sijaintiEtelä-Louisianan satama sijaitsee Mississippin alajuoksulla
**Etelä-Louisianan satama** (engl. *Port of South Louisiana*, LOCODE esimerkiksi: US ZSC (Saint Charles, LA), US SNJ (Saint James, LA),) on Yhdysvaltain eteläosissa Louisianan osavaltiossa sijaitseva suuri satama. Etelä-Louisianan satama sijoittuu New Orleansin luoteispuolelle Mississippi-joen alajuoksulle. Satamaan kuuluvia terminaaleja löytyy joen varrelta noin 54 mailin eli runsaan 80 kilometrin matkalta St. Charlesin, St. John the Baptistin ja St. Jamesin piirikunnissa.

Rahtiliikenne
-------------

Etelä-Louisianan satama sijoittui vuosina 2010–2011 rahtimäärältään maailman kahdenkymmenen suurimman rahtisataman joukkoon. Satama on tilastosta riippuen kokonaisrahtimäärältään Yhdysvaltain suurin tai yksi kolmesta maan suurimmasta satamasta Los Angelesin sataman ja Houstonin sataman ohella. Rahtitilastoissa sataman rahtimäärä vaihtelee paljon riippuen siitä huomioidaanko tilastossa vain ulkomaan rahtiliikenne (tuonti ja vienti) vai myös kotimaan liikenne.

Amerikkalaisten satamaviranomaisten järjestön AAPA:n maailmantilaston mukaan Etelä-Louisianan kautta kulki vuonna 2011 yhteensä 215,7 miljoonaa tonnia rahtia (sataman oman tilaston mukaan 274,3 milj. lyhyt tonnia eli 248,8 milj. tonnia). Vuonna 2012 rahtimäärä oli sataman omien tilastojen mukaan 253,0 miljoonaa tonnia (278,9 milj. lyhyt tonnia). Eurooppalaisen Rotterdamin sataman satamalistauksen mukainen vuoden 2011 rahtimäärä oli selvästi pienempi, vain 170,4 miljoonaa tonnia.

Vuonna 2014 sataman kautta kulki sen oman rahtitilaston mukaan 291,8 lyhyt tonnia eli 264,7 milj. tonnia rahtia. Rotterdamin sataman laatimassa vuoden 2014 satamatilastossa Etelä-Louisianan satama sijoittui maailman 16. suurimmaksi rahtisatamaksi.

Lähteet
-------

1. ↑  United Nations Code for Trade and Transport Locations (UN/LOCODE) (YK:n koodi kauppa- ja liikennepaikoille (UN/LOCODE)) unece.org. Viitattu 1.4.2013. (englanniksi)
2. ↑  PSL Home - Overview: As America's largest tonnage Port district, the Port of South Louisiana is the premier sea gateway for U.S. export and import traffic... Port of South Louisiana, portsl.com.  Arkistoitu 20.5.2013. Viitattu 1.4.2013. (englanniksi)
3. ↑  Port of South Louisiana - 2012 Tonnage Report (pdf)  2013. Port of South Louisiana, portsl.com.  Arkistoitu 23.10.2013. Viitattu 1.4.2013. (englanniksi)
4. ↑  World port rankings 2011 (pdf) (Maailman suurimpien satamien kokonaisrahtimäärä (t) ja konttiliikenteen määrä (TEU))  2012. American Association of Port Authorities, aapa-ports.org. Viitattu 1.4.2013. (englanniksi)
5. ↑  Port of Rotterdam: Port statistics 2009 - 2010 - 2011 Port of Rotterdam, portofrotterdam.com.  Arkistoitu 3.1.2013. Viitattu 1.4.2013. (englanniksi)
6. ↑  Port of Rotterdam: Port statistics 2012–2014 (World ports, Top 20 World ports 2012–2014 on pages 8–9) Port of Rotterdam, portofrotterdam.com.  Arkistoitu 18.6.2015. Viitattu 8.6.2015. (englanniksi)

Aiheesta muualla
----------------

* Port of South Louisiana (englanniksi) (portsl.com)
* Map: Ports of Louisiana, Port of South Louisiana= kartan numero 21 (englanniksi) (portsoflouisiana.org)
* Port profile; Port of South Louisiana (2010, pdf) (Arkistoitu – Internet Archive) (englanniksi) (portsoflouisiana.org)